open-index/open-wikipedia-markdown huggingface dataset:
Γαμηλιών

Ο **Γαμηλιών** είναι ο έβδομος μήνας στο αττικό ημερολόγιο, ο οποίος ήταν αφιερωμένος στους θεούς Δία και Ήρα και αντιστοιχούσε στο χρονικό διάστημα 23 Δεκεμβρίου-22 Ιανουαρίου. 

Ο μήνας πήρε το όνομά του από τη γιορτή των Γαμηλίων ή Θεογαμίων, του ιερού γάμου μεταξύ των δυο θεών. Πολύ σημαντική γιορτή του μήνα ήταν επίσης το Τριέσπερον προς τιμήν των θεών Ήλιου και Ηρακλή, κατά τις 3 πρώτες ημέρες του μήνα (22-25 Δεκεμβρίου), η οποία αντικαταστάθηκε στη ρωμαϊκή θρησκεία από την αντίστοιχη γιορτή την ίδια περίοδο του Σολ Ινβίκτους.  

Γιορτάζονταν επίσης τα Λήναια προς τιμήν του Διονύσου, οπότε και παρουσιάζονταν κωμωδίες.

## Παραπομπές
Κατηγορία:Αττικό ημερολόγιο
Ανθεστηριών

Ο **Ανθεστηριών** είναι ο όγδοος μήνας στο αττικό ημερολόγιο, ο οποίος ήταν αφιερωμένος στο θεό Διόνυσο και αντιστοιχούσε στο χρονικό διάστημα Νέα Σεληνη Ιανουαρίου έως Νέα Σελήνη Φεβρουαρίου.

Κυριότερη και επώνυμος γιορτή του μήνα ήταν 
τα Ανθεστήρια, τα οποία διαρκούσαν τρεις ημέρες. Κατά την τελευταία ημέρα της γιορτής αυτής τελούνταν 
τα Υδροφόρια προς τιμήν όσων χάθηκαν στον Κατακλυσμό του Δευκαλίωνα. 

Λάμβαναν χώρα επίσης 
τα Διάσια προς τιμήν του Μειλίχιου Δία, 
τα Μικρά Ελευσίνια,
τα Διάσεια και
μια επίσημη Τελετή του Αρείου Πάγου. 

## Πηγές
* 

Κατηγορία:Αττικό ημερολόγιο
Ελαφηβολιών

Ο **Ελαφηβολιών** είναι ο ένατος μήνας του αττικού ημερολογίου. Ήταν αφιερωμένος στη θεά Άρτεμη και αντιστοιχεί με το χρονικό διάστημα 21 Φεβρουαρίου-23 Μαρτίου. 

Ο μήνας πήρε το όνομά του από τα Ελαφηβόλια, γιορτή με θυσίες ελαφιών που πραγματοποιούνταν την έκτη μέρα του μήνα προς τιμήν της Ελαφηβόλου Άρτεμης. 

Τον ίδιο μήνα διοργανώνονταν και τα Μεγάλα ή "εν άστει" Διονύσια προς τιμήν του Διονύσου του Ελευθερέα, τα οποία θεσμοθετήθηκαν από τον Πεισίστρατο και κατά τα οποία παρουσιάζονταν και διαγωνίζονταν τραγωδίες από την 11η μέχρι την 13η ημέρα του μήνα. Μετά τα Μεγάλα Διονύσια, αναφέρεται από πηγές ότι τελούνταν τα Πάνδια. 

Στις 18 του μήνα τελούνταν επίσης τα Ανάκεια προς τιμήν των Διόσκουρων Κάστορα και Πολυδεύκη, ενώ το μήνα αυτό τελούνταν και τα Γαλάξια προς τιμήν της Ρέας-Κυβέλης, σε αντίθεση με τα Γαλάξια προς τιμήν του Απόλλωνα κατά το μήνα Ποσειδεώνα. 

## Παραπομπές


## Πηγές
* 

Κατηγορία:Αττικό ημερολόγιο
Βουτσαράς

Με την ονομασία **Βουτσαράς** υπάρχουν δύο οικισμοί της Ελλάδας:
*ο Βουτσαράς  Αρκαδίας και 
*ο Βουτσαράς  Ιωαννίνων 

Κατηγορία:Αποσαφηνίσεις ελληνικών τοπωνυμίων
Βοηδρομιών

Ο **Βοηδρομιών** είναι ο τρίτος μήνας στο αττικό ημερολόγιο, ο οποίος ήταν αφιερωμένος στο Βοηδρόμιο Απόλλωνα και άρχιζε με την πρώτη εμφάνιση της σελήνης του Αυγούστου, εως την νέα σελήνη του Σεπτεμβρίου. Η πρωτη ημέρα εκάστου μηνός καλούνταν . Η τελευταία μέρα εκάστου μηνός καλούνταν 

Κυριότερες γιορτές κατά το μήνα αυτό ήταν οι Σπονδές των Πλαταιών, τα Βοηδρόμια την 7η ημέρα του μήνα, την προηγουμένη η γιορτή της Αγροτέρας Αρτέμιδος και η επέτειος της Μάχης του Μαραθώνα, τα Γενέσια ή Νεκύσια (5η του μηνός), τα Χαριστήρια, τα Ελευσίνια Μυστήρια, που ξεκινούσαν την 15η ημέρα του μήνα και διαρκούσαν εννιά ημέρες, απ'την 5η μεσούντος του μηνός έως την 8η φθίνοντος. Καλούνταν επισης Μεγάλα Μυστήρια.

Στην αρχαία Βοιωτία, την ίδια περίοδο εορτάζονταν τα Παμβοιώτια προς τιμήν της Αθηνάς, τα οποία είχαν δώσει το όνομά τους στον αντίστοιχο βοιωτικό μήνα του Βοηδρομιώνα, *Παμβοιώτιο*. 
## Πηγές

* 
*Τῶν ἐν Ὀλυμπίᾳ ἀγώνων, τῶν ἱερῶν, Ἱστορικὸν Ἀττικὸν Ἡμερολόγιον
*Ένα οδοιπορικό στα Ελευσίνια Μυστήρια
*https://el.wikisource.org/wiki/Έργα_και_ημέραι

Κατηγορία:Αττικό ημερολόγιο
Μουνιχιών

Ο **Μουνιχιών** είναι ο δέκατος μήνας στο αττικό ημερολόγιο. Είναι αφιερωμένος στη θεά Άρτεμη και αντιστοιχεί, σύμφωνα με το σεληνιακό ημερολόγιο ας πούμε του 2021, στο χρονικό διάστημα 13Απριλίου-12Μαΐου. Οι ημερομηνίες αλλάζουν κάθε έτος, καθώς ο νέος μήνας αρχίζει μετά την Νέα σελήνη. 

Ομώνυμη γιορτή προς τιμή της Μουνιχίας Αρτέμιδος τελούνταν την 16η ημέρα του μήνα στον ιερό της ναό στο λόφο της Μουνιχίας στον Πειραιά.

Άλλες σημαντικές γιορτές που πραγματοποιούνταν κατά το μήνα αυτό ήταν η γιορτή Αιάνεια προς τιμήν του θεού Έρωτα την 4η ημέρα στο *«Εν κήποις»* ιερό της θεάς Αφροδίτης στην Ακρόπολη, τα Βραυρώνια ανήμερα της πανσελήνου, τα Ολυμπιεία τη 19η ημέρα και η Δελφινίου Πομπή, εις ανάμνησιν της ικεσίας του Θησέα και των συντρόφων του στο ιερό του Δελφινίου Απόλλωνα πριν πλεύσουν για την Κρήτη και το λαβύρινθο του βασιλιά Μίνωα.

## Παραπομπές


## Πηγές
* 

Κατηγορία:Αττικό ημερολόγιο
Θαργηλιών

Ο **Θαργηλιών** είναι ο ενδέκατος μήνας στο αττικό ημερολόγιο. Ήταν αφιερωμένος στους θεούς Απόλλωνα και Άρτεμη, ενώ αντιστοιχεί με το χρονικό διάστημα Νέας σελήνης Μαΐου με Νεα σελήνη Ιουνίου (το αρχαίο Αττικό ημερολόγιο είναι σεληνιακό). Π.χ. το 2015 ο μήνας αρχίζει την 18η Μαΐου και τελειώνει την 16η Ιουνίου. 

Κυριότερες γιορτές του μήνα αυτού ήταν τα ομώνυμα Θαργήλια, που κρατούσαν δυο ημέρες, τα Βενδίδεια προς τιμήν της χθόνιας θεότητας Βενδίδας, τα οποία αναφέρονται και στην *[[Πολιτεία του Πλάτωνα|Πολιτεία]]* του Πλάτωνα, καθώς και τα Καλλυντήρια και τα Πλυντήρια, δυο γιορτές προς τιμήν της θεάς Αθηνάς. 

## Παραπομπές

## Πηγές
* 

Κατηγορία:Αττικό ημερολόγιο
Ελατοχώρι

Με την ονομασία **Ελατοχώρι** υπάρχουν δύο οικισμοί της Ελλάδας:
*το Ελατοχώρι Ιωαννίνων και 
*το Ελατοχώρι Πιερίας 

Κατηγορία:Αποσαφηνίσεις ελληνικών τοπωνυμίων
Σκιροφοριών

Ο **Σκιροφοριών** είναι ο δωδέκατος μήνας στο αττικό ημερολόγιο, ο οποίος στην Αθήνα σηματοδοτούσε το τέλος του έτους. Ήταν αφιερωμένος στην Αθηνά Σκιράδα και αντιστοιχεί με το χρονικό διάστημα 24 Μαΐου-22 Ιουνίου. 

Σημαντικότερη γιορτή αυτό το μήνα ήταν τα Σκιροφόρια προς τιμήν της Αθηνάς Σκιράδος, του Φυταλμίου Ποσειδώνα, καθώς και των Ελευσινίων Δήμητρας και Κόρης. Πραγματοποιούνταν τη δωδέκατη μέρα του μήνα, δυο μέρες πριν από τα Διιπόλεια ή Βουφόνια, προς τιμήν του Πολιέως Διός.

Επίσης, στις 22 του μήνα τελούνταν τα Αρρηφόρια ή Ερσηφόρια προς τιμήν της Αθηνάς Πολιάδας, που αποκαλούνταν επίσης *Έρση*. 

## Υποσημειώσεις

## Πηγές
* 

Κατηγορία:Αττικό ημερολόγιο
Αγιόκαμπος

Με την ονομασία **Αγιόκαμπος** υπάρχουν τα τοπωνύμια:
*Αγιόκαμπος Ευβοίας 
*Αγιόκαμπος Κοκκάλας Λακωνίας
*Αγιόκαμπος Λάρισας

Αγιοκαμπος
Άγιος Ευστράτιος (αποσαφήνιση)

Με την ονομασία **Άγιος Ευστράτιος** μπορεί να αναφέρονται:

; Πρόσωπα
*ο Άγιος Ευστράτιος (Πέντε Μάρτυρες), Άγιος από τα Σήμαντρα της Καππαδοκίας, ένας από τους Πέντε Μάρτυρες.
*ο Όσιος Ευστράτιος ο Θαυματουργός, Άγιος από την Βιτζιανή της Βιθυνίας, στην Μικρά Ασία.

; Τοπωνύμια
*ο Άγιος Ευστράτιος, νησί του Βορείου Αιγαίου. 
*ο Άγιος Ευστράτιος Λακωνίας, οικισμός της περιφερειακής ενότητας Λακωνίας. 

Αγιος Ευστρατιος
Άγιος Λουκάς

## Πρόσωπα
Η ονομασία **Άγιος Λουκάς** αναφέρεται σε περισσότερους χριστιανούς αγίους όπως:
* Ευαγγελιστής Λουκάς
* Άγιος Λουκάς ο Στυλίτης
* Άγιος Λουκάς Συμφερουπόλεως

Βλ. επίσης Όσιος Λουκάς ο εν Στειρίω (Στειριώτης)

## Οικισμοί
Με την ονομασία αυτή υπάρχουν οι εξής οικισμοί της Ελλάδας:
* Άγιος Λουκάς Εύβοιας
* Άγιος Λουκάς Πέλλας

Με την ονομασία αυτή υπάρχουν οι εξής οικισμοί στην Κύπρο:
* Άγιος Λουκάς (συνοικία Αμμοχώστου)
* Άγιος Λουκάς (συνοικία Λαπήθου)
* Άγιος Λουκάς (συνοικία Λευκωσίας)

## Δείτε επίσης
*Λουκάς

Αγιος Λουκας
Αγιος Λουκας
Λουκάς

**Λουκάς** είναι ανδρικό όνομα  

## Οικισμοί
Με την ονομασία αυτή υπάρχουν δύο οικισμοί της Ελλάδας:
*ο Λουκάς Αρκαδίας και 
*ο Λουκάς Ηλείας 

## Δειτε επίσης
*Άγιος Λουκάς (αποσαφήνιση)

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Συμβούλιο Κηδεμονίας του Οργανισμού Ηνωμένων Εθνών

Το **Συμβούλιο Κηδεμονίας του Οργανισμού Ηνωμένων Εθνών** () είναι το τέταρτο κατά σειρά κύριο όργανο του ΟΗΕ, του οποίου η σύσταση, οι επιμέρους αρμοδιότητές και τα καθήκοντα προβλέπονται από τον Χάρτη των Ηνωμένων Εθνών.

## Αρμοδιότητες Σ.Κ.
Κύρια αρμοδιότητα του Συμβουλίου Κηδεμονιών είναι η εποπτεία της διοίκησης των περιοχών εκείνων που βρίσκονται "υπό κηδεμονία", δηλαδή υπό το καθεστώς του Διεθνούς Συστήματος Κηδεμονίας του οποίου τελικός στόχος είναι η προαγωγή της προόδου των κατοίκων των περιοχών αυτών και η προοδευτική ανάπτυξή τους προς ικανότητα αυτοκυβέρνησης και ανεξαρτησίας.

Πολλές χώρες που σήμερα χαίρονται την ανεξαρτησία τους με παράλληλη ειρηνική εσωτερική αυτοδιοίκηση το οφείλουν στην επιτυχή άσκηση του διεθνούς αυτού συστήματος, ενώ πολλά επίσης εδάφη ενώθηκαν με τις όμορες ανεξάρτητες χώρες, μετά το τέλος της "υπό κηδεμονία" περιόδου. 

## Μέλη του Συμβουλίου
Ο Καταστατικός Χάρτης του ΟΗΕ δεν ορίζει συγκεκριμένο αριθμό μελών του Συμβουλίου αυτού. Προβλέπει όμως την εκπροσώπηση μελών που ασκούν διοίκηση κηδεμονίας και μελών που δεν ασκούν παρόμοια διοίκηση. Με τον περιορισμό όμως του αριθμού των Χωρών που ασκούσαν κηδεμονία εδαφών, περιορίστηκε και ο απαραίτητος αριθμός των μελών του Συμβουλίου. 
Έτσι σήμερα το Συμβούλιο Κηδεμονιών απαρτίζεται από πέντε μόνο μέλη που είναι οι ΗΠΑ που ασκούσαν μέχρι τελευταία σε κάποια νησιά του Ειρηνικού κηδεμονία εδαφών (π.χ. νήσοι Μάρσαλ), καθώς και τα υπόλοιπα τέσσερα μέλη του Συμβουλίου Ασφαλείας του ΟΗΕ, (δηλαδή η Γαλλία, η Αγγλία, η Ρωσία και η Κίνα), επειδή τα υπό κηδεμονία αυτά εδάφη είχαν παράλληλα χαρακτηριστεί και ως "στρατιωτικές ζώνες".

## Εξουσιοδοτήσεις Σ.Κ.
Το Συμβούλιο Κηδεμονιών προκειμένου ν΄ ασκήσει εποπτεία διοίκησης των υπό κηδεμονία ευρισκομένων εδαφών, σύμφωνα με το Καταστατικό Χάρτη των Ηνωμένων Εθνών εξουσιοδοτείται:
# Να καταρτίζει σχετικά ερωτηματολόγια περί της οικονομικής, κοινωνικής και εκπαιδευτικής ανάπτυξης των κατοίκων των υπό κηδεμονία εδαφών. Με βάση αυτά τα ερωτηματολόγια θα πρέπει οι Χώρες που ασκούν την κηδεμονία να συντάσσουν ετήσιες εκθέσεις τις οποίες και θα πρέπει στη συνέχεια να υποβάλουν στο Συμβούλιο. 
# Να εξετάζει και να συζητά τις υποβληθείσες ετήσιες εκθέσεις των Χωρών που ασκούν κηδεμονία.
# Να εξετάζει αιτήματα των κατοίκων σε συνεργασία με τις δυνάμεις που ασκούν κηδεμονία
# Να προβαίνει σε περιοδικές επιθεωρήσεις στα υπό κηδεμονία εδάφη. Σημειώνεται ότι οι επιθεωρήσεις αυτές πραγματοποιούνται χρονικά κατόπιν συνεννόησης με τη Χώρα που ασκεί κηδεμονία.

250px|thumb|Η Αίθουσα του Συμβουλίου Κηδεμονιών

## Παραπομπές


## Πηγές
* Ανδρέα Ζιμπουλάκη "Διεθνές Δίκαιο" Αθήνα 1979, σ.125-126

## Εξωτερικοί σύνδεσμοι
* 
*  


Κατηγορία:Όργανα του Οργανισμού Ηνωμένων Εθνών
Αγία Ελένη (αποσαφήνιση)

Η αγία Ελένη ήταν χριστιανή αγία.

Από αυτή πήραν το όνομά τους τα παρακάτω:

## Οικισμοί
*Αγία Ελένη Σερρών
*Αγία Ελένη Τροιζήνας

## Νησί
*Νήσος Αγίας Ελένης

## Ηφαίστειο
*Όρος της Αγίας Ελένης

## Δείτε επίσης
*Ελένη (αποσαφήνιση)

Αγια Ελενη
Σκαμνέλι Ιωαννίνων

Το **Σκαμνέλι** είναι χωριό του κεντρικού Ζαγορίου, βρίσκεται 54 χιλιόμετρα βόρεια των Ιωαννίνων. Είναι χτισμένο στις παρυφές της Τύμφης, δίπλα στην τοποθεσία "Γυφτόκαμπος".

Η περιοχή κατοικούνταν από την προϊστορική περίοδο, σε αυτό μαρτυρούν και τα αρχαία (λεγόμενα πελασγικά) τείχη που βρίσκονται σε μικρή απόσταση από το Σκαμνέλι. Το χωριό πυρπολήθηκε από τους Τούρκους λίγες εβδομάδες πριν την απελευθέρωσή του το 1913, ως αποτέλεσμα σήμερα να έχει χάσει μέρος της παραδοσιακής του εικόνας. Παρόλα αυτά υπάρχουν ακόμη παλιά αρχοντικά, λιθόκτιστα μονοπάτια και πλατείες. Ο ναός των Αγίων Αποστόλων κτισμένος το 1793, δεσπόζει στην κεντρική πλατεία (μεσοχώρι).

## Η Μονή της Αγίας Παρασκευής
Η Μονή της Αγίας Παρασκευής στο Σκαμνέλι δεσπόζει στα βράχια στο πλάι το χωριού, στο Ραδιό, προστατεύοντας το τίνα τρόπο. Παλαιά γυναικεία μονή όπου ζούσαν 80 μοναχές αργότερα εγκαταβίωσαν άντρες μοναχοί. Στο πρόναο και εσωτερικά έχει αγιογραφίες.                                                                                                                                             
Εορτάζεται με τοπική πανήγυρη στις 26 Ιουλίου. Προσβάσιμη με τα πόδια από σύγχρονο καλντερίμι πριν τα κατάλοιπα των πελασγικών τειχών.

## Σαρακατσάνικη Στάνη
Η *Σαρακατσάνικη Στάνη*, δημιουργημένη σχεδόν δίπλα στο δρόμο που συνδέει το Σκαμνέλι με Λαΐστα-Ηλιοχώρι, αποτελεί πιστή αναπαράσταση σαρακατσάνικου εποχικού οικισμού. Καλύπτει συνολική έκταση 16 στρεμμάτων και περιλαμβάνει σε φυσικό μέγεθος τα «κονάκια» (αχυρένιες καλύβες που χρησιμοποιούνταν ως κατοικίες ή εργαστήρια), τον «οβορό» και το «γρέκι» (χώροι φύλαξης των ζώων). Ανάλογα με τη χρήση του, κάθε κονάκι είναι εξοπλισμένο με τα αντίστοιχα αντικείμενα της καθημερινής ζωής, από κρεβάτια μέχρι σκεύη μαγειρικής, αργαλειό και εργαλεία τυροκομίας.

Η εγκατάσταση είναι επισκέψιμη δωρεάν καθ' όλη τη διάρκεια του έτους, λόγω όμως της τοποθεσίας και του χαρακτήρα της, είναι δύσκολο να την περιηγηθεί κανείς όταν έχει χιόνι. Δημιουργός και συντηρητής της είναι η *Αδελφότητα Σαρακατσαναίων Ηπείρου*, η οποία λειτουργεί στο χώρο μία παραδοσιακή ταβέρνα, ενώ κάθε χρόνο διοργανώνει πανελλαδικό αντάμωμα των μελών της με εκδηλώσεις και υπαίθρια κατασκήνωση στις αρχές Αυγούστου.
μικρογραφία|κέντρο|820 px

## Προσωπικότητες
*Αγγελική Παπάζογλου (περίπου 1810-1891), εθνική ευεργέτης.
## Πηγές
*Δήμος Τύμφης
## Παραπομπές


Κατηγορία:Δήμος Τύμφης
Κατηγορία:Δήμος Ζαγορίου
Κατηγορία:Χωριά της περιφερειακής ενότητας Ιωαννίνων
Άγιος Σύλλας (αποσαφήνιση)

Με το όνομα **Άγιος Σύλλας** είναι γνωστοί:

*ο Άγιος Σύλλας, χριστιανός άγιος. 

Δύο οικισμοί της Ελλάδας:
*ο Άγιος Σύλλας Ηρακλείου
*ο Άγιος Σύλλας Καβάλας

Ομόηχο αλλά με άλλη γραφή είναι το μοναστήρι του Αγίου Σίλα στην Καβάλα. 

Κατηγορία:Αποσαφηνίσεις ελληνικών τοπωνυμίων
Αληθινή

**Αληθινή** είναι η πραγματική, η ειλικρινής.

Με την ονομασία αυτή υπάρχουν δύο οικισμοί της Ελλάδας:
*η Αληθινή Ηρακλείου και 
*η Αληθινή Σύρου 

Κατηγορία:Αποσαφηνίσεις ελληνικών τοπωνυμίων
Πάπας Βενέδικτος Γ΄

Ο **Πάπας Βενέδικτος Γ΄** (πέθανε στις 17 Απριλίου 858) ήταν Πάπας της Ρώμης και κυβερνήτης στα Παπικά Κράτη (29 Σεπτεμβρίου 855 - 17 Απριλίου 858). Δεν υπάρχουν πολλές πληροφορίες σχετικά με την ζωή του Βενέδικτου πριν από την Παποσύνη του, ο πατέρας του ονομαζόταν Πέτρος. Ο Βενέδικτος γεννήθηκε, μεγάλωσε και σπούδασε στην Ρώμη, ο Πάπας Λέων Δ΄ τον διόρισε Καρδινάλιο-Ιερέα στην εκκλησία του Σαν Καλλίστο. Ο Βενέδικτος Γ' εξελέγη με την άρνηση του Ανδριανού, της αρχικής επιλογής του κλήρου και του λαού. Ο Αρσένιος, επίσκοπος του Ορτέ, αναχαίτισε τους λεγάτους που εστάλησαν για να συμβουλεύσουν τον αυτοκράτορα στις εκλογές και τους έπεισε να προδώσουν τον Βενέδικτο και να πείσουν τον αυτοκράτορα να ονομάσει τον γιο του επισκόπου Αναστάσιο.

Ο Αναστάσιος είχε προηγουμένως αφοριστεί από τον Λέοντα Δ'. Οι λεγάτορες επέστρεψαν μαζί με τους αυτοκρατορικούς απεσταλμένους, είχαν απορρίψει την εκλογή του Βενέδικτου και εγκατέστησαν τον Αναστάσιο. Ο Αναστάσιος ο οποίος ταυτίζεται κατά πολλούς με τον Αναστάσιο τον Βιβλιοθηκάριο πήρε τη θέση του στο Λατερανό και ο Βενέδικτος φυλακίστηκε. Ωστόσο, η τοπική λαϊκή γνώμη ήταν τόσο ισχυρή που οι Φράγκοι αναγνώρισαν την καθιέρωση του Βενέδικτου. Ο Βενέδικτος αντιμετώπισε τον Αναστάσιο και τους οπαδούς του με επιείκεια. Το σχίσμα βοήθησε στην αποδυνάμωση της δύναμης των αυτοκρατόρων στους πάπες, ιδιαίτερα κατά τις εκλογές τους.
Στην αρχή της Παποσύνης του (855) πέθανε ο αυτοκράτορας Λοθάριος Α΄ και οι τρεις γιοι του Λοθάριος Β΄ της Λοθαριγγίας, Λουδοβίκος Β΄ της Ιταλίας και Κάρολος της Προβηγκίας βρέθηκαν σε σκληρή σύγκρουση μεταξύ τους. Ο Βενέδικτος Γ΄ ενεπλάκη έντονα στις συγκρούσεις, έστειλε επιστολή στους Φράγκους επισκόπους, τους εξέπληξε για την αδιαφορία τους στις ταραχές που είχαν ξεσπάσει στις περιφέρειες τους.

## Αξιοσημείωτα

*Ο Έθελγουλφ του Ουέσσεξ και ο γιος του, Αλφρέδος ο Μέγας, επισκέφτηκαν τη Ρώμη κατά τη διάρκεια της Παποσύνης του Βενέδικτου.
*Κατά τα έτη της τρίχρονης Παποσύνης του, σύμφωνα με το θρύλο, εξελέγη η Πάπισσα Ιωάννα. Αν ο θρύλος αλήθευε, ο χρόνος Παποσύνης του Βενέδικτου θα περιοριζόταν σε μερικούς μόνο μήνες.

## Παραπομπές



## Πηγές

*Baix, F. (1935). "Benoît III pape", in: Dictionnaire d'histoire et de géographie ecclésiastiques, VIII (Paris 1935), σσ. 14–27. (Στα Γαλλικά)
*Cheetham, Nicolas, Keepers of the Keys, New York: Charles Scribner's Sons, 1983. 
*Davis, Raymond (1995). The Lives of the Ninth-century Popes (Liber Pontificalis): The Ancient Biographies of Ten Popes from A.D. 817-891. Liverpool University Press. σσ. 161–188.*Duchesne, Louis (1892). Le Liber Pontificalis (in Latin and French). Vol. Tome II. Paris: E. Thorin. pp.&nbsp;140–150.
*Gregorovius, Ferdinand (1903). Hamilton, Annie (ed.). History of the City of Rome in the Middle Ages. Τομ. 3, (second revised ed.). London: G. Bell & sons. σσ. 115–120.
*Mann, Horace Kinder (1906). The Lives of the Popes in the Early Middle Ages. Vol. II. London: K. Paul, Trench, Trübner. σσ. 308–328.

        

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 9ου αιώνα
Πάπας Βαλεντίνος

Ο **Πάπας Βαλεντίνος** (*Papa Valentino*, 800 - 10 Οκτωβρίου 827) ήταν Πάπας για δύο μήνες το 827.

## Βιογραφία
Γεννημένος στη Ρώμη, ο Βαλεντίνος ήταν γιος ενός Ρωμαίου ευγενή ονόματι Λεόντιος. 

Σύμφωνα με το *[[Liber Pontificalis]]* χειροτονήθηκε διάκονος από τον Πάπα Πασχάλη Α΄ (817-824), ο οποίος τον έκανε και αρχιδιάκονο. Διατήρησε το αξίωμα αυτό και επί των ημερών του Πάπα Ευγένιου Β΄, μετά το θάνατο του οποίου εξελέγη ομόφωνα Πάπας από κλήρο, ευγενείς και λαό της Ρώμης.

Τίποτε άλλο δεν είναι γνωστό για την Παποσύνη του Βαλεντίνου, προφανώς λόγω της βραχύτητάς της.

## Παραπομπές


## Εξωτερικοί σύνδεσμοι
* 
*Vita Operaque από την Migne Patrologia Latina 

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 9ου αιώνα
Παναγιώτης Κερμανίδης

Ο **Παναγιώτης Κερμανίδης** είναι παλαίμαχος Έλληνας ποδοσφαιριστής και προπονητής, που αγωνιζόταν ως επιθετικός.

## Καριέρα
Ο Κερμανίδης γεννήθηκε στις 12 Ιουλίου 1950 στην Πολωνία από γονείς πολιτικούς πρόσφυγες, ενώ στη συνέχεια η οικογένεια του μετανάστευσε στην Ουγγαρία. Ξεκίνησε την ποδοσφαιρική του καριέρα από την ερασιτεχνική Κουουλάι της Βουδαπέστης, συνέχισε στην ΚΙΣΤΕΞΤ και το 1971 στην ΜΤΚ. Το Σεπτέμβριο του 1973 μεταγράφηκε στον ΠΑΟΚ στον οποίο παρέμεινε μέχρι το 1981. Στον *Δικέφαλο του Βορρά* γρήγορα ξεχώρισε για τις επιθετικές του αρετές και το πάθος του, ενώ ήταν βασικό στέλεχος της ομάδας που κατέκτησε το Κύπελλο Ελλάδος το 1974 και το Πρωτάθλημα του 1976. Σε οκτώ χρόνια παραμονής στην Τούμπα κατάφερε να πετύχει 60 τέρματα σε 233 εμφανίσεις στο Πρωτάθλημα, επίδοση που τον κατατάσσει στην 8η θέση των σκόρερ του ΠΑΟΚ όλων των εποχών. Σημείωσε επίσης 12 τέρματα σε 36 αγώνες Κυπέλλου, 3 τέρματα σε 16 αγώνες ευρωπαϊκών διοργανώσεων, καθώς επίσης άλλα 7 σε 10 αγώνες του θερινού πρωταθλήματος ΟΠΑΠ και ένα για το Κύπελλο Μεγάλης Ελλάδος.

Το 1981, μετακινήθηκε στον Μακεδονικό όπου αγωνίστηκε για μία τριετία και ήταν βασικό στέλεχος της ομάδας που συμμετείχε για πρώτη φορά στην ιστορία του συλλόγου και μοναδική έως σήμερα, στην Α΄ Εθνική Κατηγορία την αγωνιστική περίοδο 1982–83. Ο Μακεδονικός ηττήθηκε με 3–2 από τον Πανιώνιο σε αγώνα-μπαράζ παραμονής που διεξήχθη στο Δημοτικό Γήπεδο Βόλου, με αποτέλεσμα να υποβιβαστεί στην Β΄ Εθνική Κατηγορία. Ο Κερμανίδης αγωνίστηκε στη συνέχεια για μία διετία στη Νάουσα, όπου αποσύρθηκε από την ενεργό αγωνιστική δράση σε ηλικία 36 ετών. 

Μετά το τέλος της ποδοσφαιρικής του καριέρας, ασχολήθηκε με την προπονητική, αναλαμβάνοντας την Νίκη Βόλου, την Αναγέννηση Καρδίτσας, την Ξάνθη, τα Τρίκαλα, τη Βέροια, τον Απόλλωνα Καλαμαριάς, τον Εορδαϊκό, τον Αγροτικό Αστέρα, τον Εδεσσαϊκό και τον Ποσειδώνα Νέας Μηχανιώνας.

## Στατιστικά στοιχεία ανά περίοδο

## Τίτλοι
**[[ΠΑΟΚ (ποδόσφαιρο ανδρών)|ΠΑΟΚ]]**
*Πρωτάθλημα Ελλάδας: 1975–76
*Κύπελλο Ελλάδας: 1974

## Παραπομπές


## Πηγές
*Συνέντευξη Κερμανίδη
*Βιογραφικό
*Στατιστικά ποδοσφαιρικής καριέρας
*Στατιστικά προπονητικής καριέρας

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Μακεδονικού
Κατηγορία:Ποδοσφαιριστές Φ.Α.Σ. Νάουσας
Κατηγορία:Προπονητές ποδοσφαίρου Α.Ο. Τρικάλων
Κατηγορία:Προπονητές ποδοσφαίρου Απόλλων Καλαμαριάς
Κατηγορία:Έλληνες ομογενείς ποδοσφαιριστές
Κατηγορία:Προπονητές ποδοσφαίρου Π.Α.Ε. Βέροιας
Κατηγορία:Προπονητές ποδοσφαίρου Εδεσσαϊκού
Κατηγορία:Προπονητές ποδοσφαίρου Α.Ο. Ξάνθης
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Α.Σ. Αναγέννησης Καρδίτσας 1904
Κατηγορία:Επιθετικοί ποδοσφαιριστές
Σάββας Μιχαήλ

Ο **Σάββας Μιχαήλ** (πραγματικό όνομα **Σαμπετάι Μάτσας**, γεννήθηκε 1947, Αθήνα) είναι Έλληνας ιατρός, πολιτικός και συγγραφέας, κυρίως πολιτικών και φιλοσοφικών βιβλίων.  Σπούδασε ιατρική στην Αθήνα και στο Παρίσι. Από τα χρόνια της χούντας ενεργοποιείται στο χώρο της μαρξιστικής αριστεράς. Διατελεί  γενικός γραμματέας του Εργατικού Επαναστατικού Κόμματος (ΕΕΚ) και μέλος της διεθνούς γραμματείας της Συντονιστικής Επιτροπής για την Επανίδρυση της Τέταρτης Διεθνούς (ΣΕΤΔ).  Πέρα από άρθρα σε εφημερίδες και περιοδικά, έχει συγγράψει και πληθώρα, πολιτικών κυρίως, βιβλίων. Παράλληλα είναι μεταφραστής βιβλίων των Τάρικ Άλι, Έντουαρντ Σαΐντ, Μαρξ, Ένγκελς, Αλαίν Μπαντιού, Νόαμ Τσόμσκι. Θεωρείται ειδικός στην ιστορία και την κριτική της λογοτεχνίας. Σύζυγός του είναι η Κατερίνα Μάτσα.

## Βιβλιογραφία
*Περεστρόικα και Οικονομία  (Αλλαγή, α΄ έκδοση 1987, β΄ έκδοση 1988)
*Επανάσταση κι Αντεπανάσταση στην Κίνα  (Πελεκάνος, 1989)
*Σολωμός και Χέγκελ  (Λέων, 1991)
*Παλινόρθωση ή Επανάσταση;  (Λέων, 1992)
*Πλους και κατάπλους του «Μεγάλου Ανατολικού»  (Άγρα, 1996)
*Μορφές του Μεσσιανικού  (Άγρα, 1999)
*Ο Τρότσκι ως φιλόσοφος  (Λέων, 2001)
*Μορφές της Περιπλάνησης  (Άγρα, 2004)
*Homo Poeticus (Άγρα, 2007)
*Γκόλεμ ή Περί υποκειμένου και άλλων φαντασμάτων (Άγρα, 2010)
*Η φρίκη μιας παρωδίας: Τρεις ομιλίες για τη "Χρυσή Αυγή" (Άγρα, 2013)
*Musica ex nihilo (Άγρα, 2013)

Πηγή

## Παραπομπές


## Εξωτερικοί σύνδεσμοι
*Ομιλία κας Πολίτη για το βιβλίο Homo Poeticus
* 
*Fascism in Europe. Lecture of Savas Matsas (Greece) *(english) (russian)*

Κατηγορία:Έλληνες αρχηγοί κομμάτων
Κατηγορία:Έλληνες εβραϊκής καταγωγής
Κατηγορία:Έλληνες τροτσκιστές
Κατηγορία:Έλληνες συγγραφείς του 21ου αιώνα
Κατηγορία:Έλληνες φιλόσοφοι
Κατηγορία:Έλληνες μεταφραστές
Κατηγορία:Εβραίοι συγγραφείς
Κατηγορία:Εβραίοι φιλόσοφοι
Πάπας Στέφανος Δ΄

Ο **Πάπας Στέφανος Δ΄** (πέθανε στις 24 Ιανουαρίου 817) ήταν Πάπας της Ρώμης και κυβερνήτης στα Παπικά Κράτη (22 Ιουνίου 816 - 24 Ιανουαρίου 817). Τον Οκτώβριο του 816 έστεψε αυτοκράτορα στην Ρενς τον Λουδοβίκο τον Ευσεβή και τον έπεισε να ελευθερώσει τους Ρωμαίους κρατούμενους που βρίσκονταν υπό την συνοδεία του. Στην συνέχεια επέστρεψε στην Ρώμη τον Νοέμβριο μέσω της Ραβέννας και πέθανε τον Ιανουάριο.

## Βιογραφία

[thumb|left|250px|Ο Πάπας Στέφανος Δ΄ με τον [Λουδοβίκος ο Ευσεβής|Λουδοβίκο τον Ευσεβή]]
Ο Στέφανος ήταν γιος ενός Ρωμαίου ευγενούς με το όνομα Μαρίνος, γόνος μιας μεγάλης Ρωμαϊκής οικογένειας στην οποία ανήκαν ο Πάπας Σέργιος Β΄ και ο Πάπας Αδριανός Β΄. Σε νεαρή ηλικία μεγάλωσε στο Ανάκτορο του Λατερανού στην διάρκεια της Παποσύνης του πάπα Αδριανού Α΄, ο διάδοχος του Πάπας Λέων Γ΄ τον διόρισε Υποδιάκονο και κατόπιν Διάκονο. Ο Στέφανος έγινε τόσο δημοφιλής στον Ρωμαϊκό λαό που 10 μέρες μετά τον θάνατο του Λέων Γ΄ εξελέγη διάδοχος του (22 Ιουνίου 816). Η ταχύτατη εκλογή του έγινε με στόχο την προστασία των παπικών εκλογών από τις παρεμβάσεις του αυτοκράτορα Λουδοβίκου του Ευσεβούς. Αμέσως μετά την εκλογή του ο Στέφανος Δ΄ διέταξε τον Ρωμαϊκό λαό να ορκιστεί πίστη στον Λουδοβίκο τον Ευσεβή, μετά έστειλε απεσταλμένους στον ίδιο τον Λουδοβίκο να ρυθμίσει συνάντηση μεταξύ τους σύμφωνα με τις επιθυμίες του αυτοκράτορα. Μετά την πρόσκληση του Λουδοβίκου του Ευσεβούς ο Στέφανος Δ΄ έφυγε τον Αύγουστο του 816 από την Ρώμη, τον συνόδευσε ο ανεψιός του αυτοκράτορα Βερνάρδος της Ιταλίας με τον οποίο διέσχισαν μαζί τις Άλπεις.

Στις αρχές του Οκτωβρίου 816 ο Στέφανος Δ΄ και ο Λουδοβίκος ο Ευσεβής συναντήθηκαν στην Ρενς, ο αυτοκράτορας προσκύνησε τρεις φορές μπροστά στον πάπα. Την ημέρα της Πεντηκοστής (5 Οκτωβρίου) 816 ο Στέφανος Δ΄ έστεψε τον Λουδοβίκο τον Ευσεβή αυτοκράτορα τοποθετώντας στο κεφάλι του το στέμμα του Μεγάλου Κωνσταντίνου. Την ίδια στιγμή η σύζυγος του Λουδοβίκου του Ευσεβούς Ερμεγκάρντ της Εσπμπάγ χαιρετήθηκε ως Αυγούστα. Η πράξη αυτή ερμηνεύτηκε σαν μια προσπάθεια να εδραιώσει ο Πάπας τον υποχρεωτικό ρόλο του στην αυτοκρατορική στέψη, είχε αμφισβητηθεί το προνόμιο της Αγίας Έδρας την χρονιά που στέφτηκε μόνος του αυτοκράτορας ο Λουδοβίκος (813). Ο Λουδοβίκος ο Ευσεβής έδωσε στον Στέφανο Δ΄ πολλά δώρα ανάμεσα στα οποία και ένα κτήμα γης, επιβεβαίωσε επίσης τα προνόμια της Ρωμαϊκής εκκλησίας και των Παπικών κρατών. Ο Στέφανος Δ΄ έχρισε αρχιεπίσκοπο τον Θεοδόλφο της Ορλεάνης και ζήτησε από τον αυτοκράτορα να απελευθερώσει όλους τους Ρωμαίους πολιτικούς κρατούμενους από την εποχή της σύγκρουσης του με τον Λέων Γ΄. Μετά την ολοκλήρωση της επίσκεψης επέστρεψε στα τέλη Νοεμβρίου στην Ρώμη μέσω της Ραβέννας όπου και πέθανε λίγο μετά (24 Ιανουαρίου 817), τάφηκε στην Βασιλική του Αγίου Πέτρου και τον διαδέχθηκε ο Πάπας Πασχάλης Α΄.

## Παραπομπές



## Πηγές

*Duffy, Eamon, Saints and Sinners: A History of the Popes, Yale University Press (1997)
*Mann, Horace K., The Lives of the Popes in the Early Middle Ages, Vol. II: The Popes During the Carolingian Empire, 795–858 (1906)

        

Κατηγορία:Πάπες
Κατηγορία:Πάπες 9ου αιώνα
Στέφανος Δ΄
Βαγγέλης Κουτσόπουλος

Ο **Βαγγέλης Κουτσόπουλος** είναι Έλληνας ποδοσφαιριστής που αγωνίζεται ως ακραίος αμυντικός στην ΑΕΛ.

## Βιογραφικό
Γεννήθηκε στις 2 Φεβρουαρίου του 1980 στην Καρδίτσα και ξεκίνησε τη σταδιοδρομία του στο χώρο του ποδοσφαίρου από τον Ηρακλή Σοφάδων.Στη συνέχεια αγωνίστηκε στη Νάουσα και την Αναγέννηση Καρδίτσας ενώ το 2000 πραγματοποίησε το ντεμπούτο του στην Α' Εθνική ως παίκτης του Πανηλειακού. Την επόμενη σεζόν αγωνίστηκε στην Γ' Εθνική και το Λεωνίδιο. Το καλοκαίρι του 2001 έκανε το μεγάλο άλμα στην καριέρα του υπογράφοντας συμβόλαιο συνεργασίας με τον ΠΑΟΚ. Στον *δικέφαλο του Βορρά* δεν είχε τον πρώτο χρόνο συμμετοχές στο πρωτάθλημα καθώς δεν κατάφερε να κερδίσει την εμπιστοσύνη του Ντούσαν Μπάγεβιτς. Με την αποχώρηση του Σερβοέλληνα τεχνικού και την ανάληψη της τεχνικής ηγεσίας από τον Άγγελο Αναστασιάδη ο Κουτσόπουλος καθιερώνεται ως ένα από τα βασικά στελέχη της ομάδας και συμμετέχει στην κατάκτηση του Κυπέλλου Ελλάδος του 2003.

Κατά τον πρώτο γύρο της περιόδου 2005/06 τίθεται εκτός πλάνων και τον Ιανουάριο του 2006 μεταγράφεται στον Πανιώνιο, βοηθώντας στην επίτευξη του στόχου εκείνης της χρονιάς, που ήταν η παραμονή στην Α' Εθνική. Από τη σεζόν 2007/08 κατάφερε να γίνει βασικό στέλεχος της ομάδας της Νέας Σμύρνης. Τον Μάιο του 2009 μεταγράφηκε στον Ατρόμητο Αθηνών και τον Γενάρη του 2010 υπέγραψε 1,5+1 συμβόλαιο συνεργασίας με το ΑΠΟΕΛ.

## Στατιστικά

## Τίτλοι
*Κύπελλο Ελλάδος ποδοσφαίρου αντρών 2003

## Παραπομπές


## Πηγές

*Βαγγέλης&paiktisid=1316 Στατιστικά καριέρας
*«Γαλαζοκίτρινος» ο Βαγγέλης Κουτσόπουλος!

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Φ.Α.Σ. Νάουσας
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Επιθανάτιος ρόγχος

Ο **επιθανάτιος ρόγχος** είναι ο κροταλιστός, ενδεχομένως "υγρός" ήχος που παράγεται λίγο πριν ή μετά από τη στιγμή του θανάτου, λόγω της συσσώρευσης πλεονάσματος εκκρίσεων του αναπνευστικού στον λαιμό. Οι ετοιμοθάνατοι είναι πιθανό να χάσουν την ικανότητα της κατάποσης, αδυναμία που οδηγεί σε αυτή τη συσσώρευση. Μερικές φορές παρερμηνεύεται με τον ήχο ανθρώπου που πνίγεται μέχρι θανάτου. Στη φροντίδα μελλοθάνατων ασθενών, φάρμακα όπως τα glycopyrronium, υδροβρωμιούχος υοσκίνη ή η ατροπίνη χρησιμοποιούνται μερικές φορές για να μειώσουν τις εκκρίσεις και να ελαχιστοποιήσουν αυτό το φαινόμενο.

Κατηγορία:Συμπτώματα
Χρήστος Καλαντζής

Ο **Χρήστος Καλαντζής** (γενν. 1 Δεκεμβρίου 1982) είναι Έλληνας πρώην ποδοσφαιριστής, που υπήρξε διεθνής με την Εθνική Ελπίδων, το 2002. Στην καριέρα του, αγωνίστηκε ως επιθετικός για τις ομάδες της Καλαμάτας, της Λάρισας, του Ατρομήτου, της Κέρκυρας και του Αστέρα Τρίπολης, ενώ το 2013 επέστρεψε στην Καλαμάτα. Τελικά το καλοκαίρι του 2017 ο αρχηγός της Καλαμάτας, Χρήστος Καλαντζής (την περυσινή σεζόν είχε 27 συμμετοχές, 22 γκολ και 5 ασίστ στο πρωτάθλημα της Α΄ Τοπικής, ενώ πανηγύρισε με τη «Μαύρη Θύελλα» το νταμπλ), γνωστοποίησε ότι δεν θα μπορέσει να ενισχύσει  τη Μαύρη Θύελλα τη νέα σεζόν, λόγω επαγγελματικών και οικογενειακών υποχρεώσεων.

## Συλλογική καριέρα
### ΠΣ Καλαμάτα
Ξεκίνησε το επαγγελματικό ποδόσφαιρο το 1999 από την Καλαμάτα. Στη *Μαύρη Θύελλα* έμεινε μέχρι το 2005 αγωνιζόμενος 2 σεζόν στην Α' Εθνική και 4 στην Β' Εθνική και πετυχαίνοντας συνολικά 26 γκολ (2 από αυτά σε επίπεδο Α' Εθνικής) σε 127 συμμετοχές (23 συμμετοχές στην Α' Εθνική).

### ΑΕ Λάρισας
Το καλοκαίρι του 2005 μεταγράφηκε στην νεοφώτιστη τότε στην Α' Εθνική, Λάρισα στην οποία έμεινε τρεις σεζόν. Τις δυο πρώτες ήταν βασικό στέλεχος της επίθετικής γραμμής της ομάδας ενώ την τελευταία χρονιά αγωνιζόταν συνήθως ως αλλαγή. Κορυφαία στιγμή της καριέρας του είναι η κατάκτηση του Κυπέλλου Ελλάδος το 2007 με τη φανέλα της ομάδας και η συμμετοχή την επόμενη αγωνιστική περίοδο στο Κύπελλο ΟΥΕΦΑ.

### Ατρόμητος
Το καλοκαίρι του 2008 μεταπήδησε στον Ατρόμητο Αθηνών στον οποίο έμεινε δύο σεζόν πετυχαίνοντας 9 γκολ (το ένα στο πλαίσιο της Α' Εθνικής, απέναντι μάλιστα στην πρώην ομάδα του Λάρισα) σε 50 αγώνες πρωταθλήματος (οι 17 στην Α' Εθνική).

### ΑΟ Κέρκυρα
Από τον Ιούλιο του 2010 μέχρι τη λήξη της περιόδου 2011/12 αγωνίστηκε στην Κέρκυρα πετυχαίνοντας 7 γκολ σε 55 αναμετρήσεις.

### Αστέρας Τρίπολης
Για την σεζόν 2012/13 ανήκε στον Αστέρα Τρίπολης. Στο τέλος της χρονιάς, ανακοίνωσε την απόφασή του να αποχωρήσει από την ενεργό δράση. Με τον Αστέρα το 2013, κατόρθωσε να φτάσει έως τον τελικό του Κυπέλλου Ελλάδος, όπου ηττήθηκε από τον Ολυμπιακό, ενώ τερμάτισε με τον σύλλογο στην τρίτη θέση του Πρωταθλήματος, την καλύτερη της έως τότε ιστορίας του συλλόγου.

### Επιστροφή στην Καλαμάτα και αποχώρηση μετά από 4 χρόνια
Τελικά αποφάσισε να συνεχίσει να αγωνίζεται στην Καλαμάτα και 4 χρόνια αργότερα το 2017, αποφάσισε να αποχωρήσει από την ενεργό δράση, κλείνοντας την ποδοσφαιρική του καριέρα με τη φανέλα της ομάδας που ξεκίνησε.

## Παραπομπές


## Εξωτερικοί σύνδεσμοι
* Στατιστικά Ποδοσφαιριστή
* Ανακοίνωσε Περνία και Καλαντζή η Κέρκυρα
* Ο Χρήστος Καλαντζής μιλά για την επιστροφή του στη Μαύρη Θύελλα
* Αποχωρεί ο Χρήστος Καλαντζής από την Καλαμάτα!

Κατηγορία:Έλληνες ποδοσφαιριστές
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Εθνικής Ελλάδας Κ21
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Σμύρνη ΙΙ (τορπιλοβόλο)

**Σμύρνη ΙΙ ([[Τορπιλοβόλο]])** 

Πρώην αυστριακό ‘ULAN’. 

Ναυπηγήθηκε το 1907 στην Τεργέστη στα ναυπηγεία ‘Austro – Hungary – Stabilimento Tecnico Triestina, Triesta’. Παραχωρήθηκε στην Ελλάδα με τη συνθήκη των Σεβρών για την αντικατάσταση του τορπιλοβόλου ‘ΔΟΞΑ’, το οποίο βυθίστηκε με Γαλλικό πλήρωμα και σημαία στον Α’ Παγκόσμιο Πόλεμο. Χρησιμοποιήθηκε για τα χειμερινά εκπαιδευτικά ταξίδια των Ν. Δοκίμων. Παροπλίστηκε μεταξύ 1930-1932.

Κατηγορία:Ελληνικά Τορπιλοβόλα
Σοφάδες (αποβατικό)

**Σοφάδες ([[Αποβατικό]]) αρμάτων / Α/Β 594, Α/Β 202**

Πρώην βρετανικό ‘LCT 594’.

Παραχωρήθηκε από το βρετανικό Ναυτικό κατά τα έτη 1945 – 1946

Ένα από τα 12 ομοίου τύπου πλοία που παραχωρήθηκαν από τους Βρετανούς μεταξύ του 1945 – 1946.
Ομοίου τύπου πλοία: Βραχνί, Θήρα, Μήλος, Κύθηρα, Αμοργός, Σέριφος, Μαλακάσι, Κομένο, Ανάφη, Παλαιοχώρι και Σοφάδες

Εκποιήθηκαν το 1963 πλην του ‘ΜΗΛΟΣ’ και ‘ΚΥΘΗΡΑ’.
## Χαρακτηριστικά
Εκτόπισμα : 320 / 400 ΤΝ. – Ταχύτητα : 7 κόμβοι. – Πρόωση : Ντίζελ. – Οπλισμός : 2 πυροβόλα 20 χιλιοστών. Αυτά τα πλοία χρησιμοποιήθηκαν επί μακράν για στρατιωτικές και κρατικές μεταφορές κυρίως τα πρώτα μεταπολεμικά χρόνια. Εκποιήθηκε το 1963.

Κατηγορία:Ελληνικά αποβατικά
Δαναός (αποσαφήνιση)

Το λήμμα **Δαναός** μπορεί να αναφέρεται σε κάποιο από τα παρακάτω:

*Δαναός, μυθικός βασιλιάς, πατέρας των Δαναΐδων.
*Δαναός, ρυμουλκό του ελληνικού πολεμικού ναυτικού.
*Danaus, γένος πεταλούδων.
*Δαναός Τρικάλων, ελληνική ομάδα καλαθοσφαίρισης.

Κατηγορία:Αποσαφηνίσεις ονομάτων
Άνταμ Σάβατζ

Ο **Άνταμ Σάβατζ** (*Adam Whitney Savage*, Νέα Υόρκη, 15 Ιουλίου 1967) είναι Αμερικανός παρουσιαστής των MythBusters του Discovery Channel. Επίσης είναι εφευρέτης, ηθοποιός και δάσκαλος. Έχει 2 δίδυμα και είναι παντρεμένος από το 2003 με την Τζούλια Σάβατζ.

## Παραπομπές
* Η επίσημη ιστοσελίδα του Άνταμ Σάβατζ
* 
* Η βιογραφία του Άνταμ Σάβατζ

Κατηγορία:Αμερικανοί βιομηχανικοί σχεδιαστές
Κατηγορία:Αμερικανοί εκπαιδευτικοί
Κατηγορία:Αμερικανοί τηλεπαρουσιαστές
Κατηγορία:Αμερικανοί σκεπτικιστές
Κατηγορία:Αμερικανοί καλλιτέχνες
Κατηγορία:Αμερικανοί μηχανικοί
Κατηγορία:Αμερικανοί άθεοι
Περσικό ημερολόγιο

To **περσικό** ή **ιρανικό ημερολόγιο** είναι αστρονομικό ηλιακό ημερολόγιο κι ένα από τα παλαιότερα συστήματα χρονολόγησης. Στο Ιράν και στο Αφγανιστάν επί του παρόντος έχει υιοθετηθεί ως το επίσημο κρατικό ημερολόγιο. Το έτος ξεκινάει την Εαρινή Ισημερία και το ημερολόγιο καθορίζεται από το αστρονομικό παρατηρητήριο στην Τεχεράνη. 

## Ιστορία του περσικού ημερολογίου
Σύμφωνα με κάποιες θεωρίες, πιστεύεται ότι το **ημερολόγιο Jalali** (περσ. گاهشماری جلالی), πρόδρομος του Περσικού Ημερολογίου, εισήχθη από τον Σελτζούκο Σουλτάνο Τζαλάλ αλ-Ντιν Μαλίκ Σαχ Α' στις 15 Μαρτίου 1079, βάσει προτροπών ενός συμβουλίου αστρονόμων από το αυτοκρατορικό παρατηρητήριο της τότε πρωτεύουσας Ισφαχάν, μεταξύ των οποίων βρισκόταν και ο Ομάρ Καγιάμ. Το συγκεκριμένο ημερολόγιο χρησιμοποιούνταν για οκτώ αιώνες. 

Το επίσημο Περσικό ημερολόγιο μεταβλήθηκε τελευταία φορά το 1925, με βάση ένα νόμο που διόρθωνε τη διάρκεια των πρώτων 11 μηνών του χρόνου, αφήνοντας έτσι μόνο τον τελευταίο μήνα να εκτείνεται ανάμεσα σε 29 ή 30 ημέρες, ανάλογα αν το έτος ήταν δίσεκτο ή όχι. 

## Περσικό και Γρηγοριανό Ημερολόγιο
Το Περσικό έτος ξεκινά συνήθως στις 21 Μαρτίου του Γρηγοριανού Ημερολογίου. Αν κάποιος θέλει να βρει το αντίστοιχο περσικό έτος έχοντας ως δεδομένο ένα έτος του Γρηγοριανού Ημερολογίου, αφαιρεί 621 χρόνια. 

Μια ενδεικτική αντιστοιχία παρουσιάζεται παρακάτω:

Το Ιράν υιοθέτησε ξανά τη Θερινή ώρα το 2008. 

## Μήνες και ημέρες της εβδομάδας
### Μήνες
Την πρώτη ημέρα του χρόνου πραγματοποιείται και η μεγαλύτερη γιορτή του έτους, το Νορούζ, στο Ιράν, στο Αφγανιστάν και στις γύρω περιοχές. Οι μήνες του χρόνου παρουσιάζονται παρακάτω:

### Ημέρες της εβδομάδας
Στο Περσικό ημερολόγιο, η εβδομάδα ξεκινάει το Σάββατο και τελειώνει την Παρασκευή. Οι ονομασίες των ημερών έχουν ως εξής:

## Παραπομπές


## Εξωτερικοί σύνδεσμοι
* Persian Multi Calendar
* The Persian Calendar, leap years
* Meaning of the names of the months in the Persian Calendar
* An online Persian/Gregorian date convertor, Persian calendar for mobile (j2me).

Κατηγορία:Ημερολόγια
Κατηγορία:Συστήματα χρονολόγησης
Βέρνερ Φάιμαν

Ο **Βέρνερ Φάιμαν** (*Werner Faymann*, 4 Μαΐου 1960) είναι πολιτικός από την Αυστρία, καγκελάριος της χώρας από τις 2 Δεκεμβρίου 2008 ως την παραίτησή του, στις 9 Μαΐου 2016. Ήταν πρόεδρος του Σοσιαλδημοκρατικού Κόμματος της Αυστρίας (SPÖ).

## Προφίλ
Γεννήθηκε στη Βιέννη, στις 4 Μαΐου του 1960. Στις 11 Ιανουαρίου του 2007 έγινε ομοσπονδιακός υπουργός μεταφορών και νέας τεχνολογίας στην κυβέρνηση του Άλφρεντ Γκουζενμπάουερ. Στις 16 Ιουνίου του 2008 αντικατέστησε τον τελευταίο στην ηγεσία του Σοσιαλδημοκρατικού Κόμματος και εξελέγη υποψήφιος με το κόμμα για την πρωθυπουργία, στις βουλευτικές εκλογές της ίδιας χρονιάς. Στις εκλογές αυτές, οι οποίες διεξήχθησαν στις 28 Σεπτεμβρίου του 2008, κέρδισε τελικά το SPÖ με μικρή πλειοψηφία. Ο Φάιμαν έλαβε εντολή σχηματισμού κυβέρνησης από τον πρόεδρο Χάιντς Φίσερ στις 8 Οκτωβρίου του 2008 και ορκίστηκε στις 2 Δεκεμβρίου του 2008.

Είναι παντρεμένος και πατέρας δύο παιδιών.

### Κυβέρνηση
Η νέα κυβέρνηση είναι 18μελής. Ο σχηματισμός μιας κυβέρνησης συνασπισμού συμφωνήθηκε στις 23 Νοεμβρίου του 2008, ανάμεσα στο SPÖ και το ÖVP. Η ορκωμοσία της κυβέρνησης έγινε στις 2 Δεκεμβρίου του 2008.

Στις 12 Ιουνίου 2010 επανεξελέγη πρόεδρος του κόμματός του, με ποσοστό σχεδόν 94% των ψήφων, στο ετήσιο συνέδριο του SPÖ.

### Βουλευτικές εκλογές 2013
Στις βουλευτικές εκλογές του 2013, το Σοσιαλδημοκρατικό Κόμμα Αυστρίας του Φάιμαν παρέμεινε πρώτη δύναμη, όμως υπέστη απώλειες συγκριτικά με τις τελευταίες εκλογές του 2008, ενώ το ακροδεξιό εθνικιστικό Κόμμα των Ελευθέρων παρουσίασε σημαντική άνοδο. Ο μεγάλος συνασπισμός ανάμεσα στα κόμματα SPÖ και ÖVP θα συνεχίσει να κυβερνά. Στις 14 Οκτωβρίου το SPÖ και το ÖVP συμφώνησαν στην έναρξη διαβουλεύσεων για το σχηματισμό κυβέρνησης συνασπισμού.

### Παραίτηση
Στις 9 Μαΐου 2016 παραιτήθηκε από καγκελάριος και από αρχηγός του Σοσιαλδημοκρατικού Κόμματος, επικαλούμενος την κριτική που του ασκήθηκε εντός του κόμματος.

## Παραπομπές


Κατηγορία:Αυστριακοί πολιτικοί
Κατηγορία:Αυστριακοί καγκελάριοι
Ταρσός Κορινθίας

Η **Ταρσός** ήταν σημαντική πόλη της Κορινθίας κατά την υστεροβυζαντινή περίοδο. Βρισκόταν στο φαράγγι του Όλβιου ποταμού στην δυτική Κορινθία, πιθανόν ανάμεσα στα χωριά Άνω και Κάτω Ταρσός, και ανήκε στο Δεσποτάτο του Μορέως. 

Η πόλη είχε μητρόπολη και τρεις ακόμα μικρότερες εκκλησίες, ενώ ο πληθυσμός της ήταν περίπου 10.000 κάτοικοι. Ο καθεδρικός ναός ήταν πιθανώς αφιερωμένος στους Άγιους Ταξιάρχες. Το κάστρο της πόλης, αργότερα *Κάστρο Σφυρών*, βρισκόταν σε οχυρή τοποθεσία πάνω από την πόλη, στο βράχο πάνω από το ναό της *Παναγιάς του Βράχου*. 

Η πόλη γνώρισε μεγάλη ακμή στα μέσα του 15ου αιώνα. Το 1458 όμως, ο Μωάμεθ Β΄ ο Πορθητής την πολιόρκησε με μεγάλο στρατό. Οι υπερασπιστές της, Φλιασίοι και Αρβανίτες αντιστάθηκαν σθεναρά και επειδή φαινόταν πως η πολιορκία θα κρατούσε για καιρό, οι δύο πλευρές έκαναν συμφωνία. Οι υπερασπιστές της παραδόθηκαν με τον όρο να επιζήσουν. Ωστόσο οι Οθωμανοί δεν τήρησαν τη συμφωνία και μπήκαν στην πόλη προκαλώντας μεγάλη σφαγή. Οι Οθωμανοί έσυραν από τους αστραγάλους ή τις σφύρες τους υπερασπιστές του κάστρου και τους έβγαλαν έξω από την πόλη, όπου και θανάτωσαν τους περισσότερους. 

Η πόλη ερήμωσε και σβήστηκε από τον χάρτη. Οι κάτοικοι της έφυγαν προς διάφορες κατευθύνσεις. Το κεφαλοχώρι Γκούρα ιδρύθηκε τότε από Ταρσινούς. Λίγοι μόνο παρέμειναν, και ίδρυσαν τα χωριά Άνω και Κάτω Ταρσός πάνω στα ερείπια της μεσαιωνικής πόλης.

## Βιβλιογραφία
*Μπουγιούκος Π., *"Η Φενεός ανά τους αιώνες" Αθήνα: Παρισιάνος 1973-1976
*Μπουβής Α., *"Φενεός:Οδοιπορικό" Αθήνα [χ.ε.] 1977
*Σχοινοχωρίτης Κωνσταντίνος, "Ταρσός Κορινθίας", εφημερίδα Γνώμη πολιτών - περιοχής Βέλου - Βόχας & Σικυωνίων, φ. 99 - Δευτέρα 15 Φεβρουαρίου 2016 (Μέρος Α΄), φ. 100 - Δευτέρα 29 Φεβρουαρίου 2016 (Μέρος Β΄), φ. 101 - Τρίτη 15 Μαρτίου 2016 (Μέρος Γ΄), φ. 102 - Πέμπτη 31 Μαρτίου 2016 (Μέρος Δ΄).

## Εξωτερικοί σύνδεσμοι

* Ιστορικά "Ταρσός Κορινθίας"https://adesmeutiskepsi.blogspot.com/2016/09/blog-post_13.html

Κατηγορία:Δεσποτάτο του Μορέως
Κατηγορία:Περιφερειακή ενότητα Κορινθίας
Κατηγορία:Εγκαταλελειμμένοι οικισμοί στην Ελλάδα
Πέτρος Πασσαλής

Ο **Πέτρος Πασσαλής** (10 Απριλίου 1974) είναι παλαίμαχος Έλληνας ποδοσφαιριστής που αγωνιζόταν στη θέση του αμυντικού μέσου.

## Καριέρα
Ο Πέτρος Πασσαλής γεννήθηκε στις 10 Απριλίου του 1974 στα Γιαννιτσά και πέρασε τα πρώτα παιδικά του χρόνια στο Άσπρο Πέλλας. Ξεκίνησε το ποδόσφαιρο στα 14 του από την τοπική ομάδα του Σαμψών Γιαννιτσών. Το 1991 πήρε μεταγραφή στον Εδεσσαϊκό με τον οποίο αγωνίστηκε αρχικά στη Β΄ Εθνική. Εκείνη την χρονιά ήταν ένας από τους βασικούς συντελεστές της ανόδου της ομάδας στην Α΄ Εθνική, ενώ τα επόμενα χρόνια οι εμφανίσεις του οδήγησαν στην κλήση του στην Εθνική Ελπίδων και παράλληλα προκάλεσαν το ενδιαφέρον διαφόρων ομάδων. Στην πόλη της Έδεσσας έμεινε μέχρι τον Ιανουάριο του 1995 όταν και μεταπήδησε στον Ολυμπιακό Πειραιώς.
αριστερά|μικρογραφία|204x204εσ|Ο Πασσαλής (πάνω σειρά, δεύτερος εξ αριστερών) με την Εθνική Νέων.
Με τη φανέλα των Πειραιωτών αγωνίστηκε έως το 2001 έχοντας, σε επτά σεζόν, 131 συμμετοχές και δύο γκολ. Πανηγύρισε επίσης την κατάκτηση 5 συνεχόμενων πρωταθλημάτων, ενός κυπέλλου καθώς και την πρόκριση το 1999 στην προημιτελική φάση του Τσάμπιονς Λιγκ, όταν ο Ολυμπιακός αποκλείστηκε στις λεπτομέρειες από τη Γιουβέντους.

Επόμενος σταθμός της καριέρας του ήταν ο Άρης. Αγωνίστηκε στην ομάδα της Θεσσαλονίκης για έξι χρόνια (5 στην Α΄ Εθνική και 1 στη Β΄) μετρώντας συνολικά 88 συμμετοχές και ένα γκολ με την φανέλα των *κιτρίνων*. Μάλιστα πήρε μέρος και στον χαμένο τελικό Κυπέλλου του 2005 κόντρα στον Ολυμπιακό. Το 2007 αποχώρησε από την ενεργό δράση ύστερα από 16 χρόνια στο επαγγελματικό ποδόσφαιρο.

Ως ποδοσφαιριστής διακρίθηκε για την προσήλωσή του στα ανασταλτικά καθήκοντα και την αντοχή του. Καθ' όλη τη διάρκεια της καριέρας του αντιμετώπισε μια σειρά σοβαρών τραυματισμών έχοντας υποστεί ρήξη χιαστών τρεις φορές. Παρ' όλα αυτά επέστρεψε και συνεχισε να αγωνίζεται σε υψηλό επίπεδο. Αποσύρθηκε σε ηλικία 33 ετών με τη φανέλα του Άρη.

## Μετέπειτα δραστηριότητα
Μετά την αποχώρησή του από την ενεργό δράση, ο Πασσαλής ανέλαβε για ένα διάστημα τα τμήματα υποδομής του Άρη. Αργότερα διετέλεσε υπεύθυνος της ΕΠΟ για την προεπιλογή ποδοσφαιριστών των μικρών εθνικών ομάδων στην Κεντρική Μακεδονία και πρόεδρος του Εδεσσαϊκού.

## Τίτλοι
* **[[Ελληνικό πρωτάθλημα ποδοσφαίρου ανδρών|Πρωτάθλημα]] (5)**: 1997, 1998, 1999, 2000, 2001.

* **[[Κύπελλο Ελλάδος ποδοσφαίρου αντρών|Κύπελλο]] (1)**: 1999.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Εδεσσαϊκού
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Ατρόμητος

Με το όνομα **Ατρόμητος** είναι γνωστοί οι παρακάτω ελληνικοί αθλητικοί σύλλογοι:

*Α.Π.Σ. Ατρόμητος Αθηνών
*Α.Π.Σ. Ατρόμητος Γεροσκήπου
*Α.Σ. Ατρόμητος Παλαμά
*Α.Π.Σ. Ατρόμητος Πατρών
*Π.Α.Ο. Ατρόμητος Πειραιώς
*Α.Π.Σ. Ατρόμητος Αγίου Γεωργίου Συκούση Χίου
*Α.Γ.Σ. Ατρόμητος Χαλκερού
*Α.Ο. Ατρόμητος Πτελοπούλας
*Α.Σ. Ατρόμητος Χιλιομοδίου
*Γ.Α.Σ. Ατρόμητος Άβαντα
*Α.Ο. Ατρόμητος Λάππα
*Α.Ο. Ατρόμητος Ασπρονερίου
*Α.Σ. Ατρόμητος Γεωργικού
*Α.Ο. Ατρόμητος Αντιρρίου
*Α.Σ. Ατρόμητος Μεταμόρφωσης
*Α.Ο. Ατρόμητος Βασιλικών
*Α.Σ. Ατρόμητος Βαρβάσαινας
*Α.Ο. Ατρόμητος Δασοχωρίου
*Μ.Α.Σ. Ατρόμητος Τριαδίου
*Α.Ο. Ατρόμητος Διαβατού
*Μ.Α.Σ. Ατρόμητος Αγίας Παρασκευής
*Α.Σ. Ατρόμητος Ασπροκκλησίου
*Α.Σ. Ατρόμητος Νέας Ιωνίας Μαγνησίας
*Α.Μ.Σ. Ατρόμητος Λεκάνης
*Α.Ο. Ατρόμητος Βαμβακούς
*Α.Σ. Ατρόμητος Ακροβουνίου
*Α.Ο. Ατρόμητος  Στρογγυλής
*Α.Π.Σ. Ατρόμητος Άφρας
*Α.Ο. Ατρόμητος Αγίων Αναργύρων Λάρισας
*Α.Σ. Ατρόμητος Πτολεμαΐδας
*Α.Ο. Ατρόμητος Συκέας
*Ε.Γ.Π.Σ. Ατρόμητος Ανεμώτιας
*Μ.Α.Σ. Ατρόμητος Αγίου Αντωνίου
*Π.Α.Ο. Ατρόμητος Νέας Φιλαδελφείας Θεσσαλονίκης
*Α.Π.Σ. Ατρόμητος Πλατύ
*Α.Σ. Ατρόμητος Χρύσας
*Α.Π.Ο. Ατρόμητος Κερατσινίου
*Γ.Α.Σ. Ατρόμητος Κατερίνης
*Μ.Γ.Σ. Ατρόμητος Βαλτοτοπίου
*Γ.Α.Σ. Ατρόμητος Παλαιάς Γιαννιτσούς
*Α.Ο. Ατρόμητος Μάλεμε
*Ατρόμητος Παναριτίου Ναυπλίου
*Ατρόμητος Κρανιδίου
*Ατρόμητος Σερνικακίου 
*Α.Γ.Σ. Ατρόμητος Σχηματαρίου
Άλλες χρήσεις:
*Ατρόμητος, ρυμουλκό του ελληνικού πολεμικού ναυτικού.
Αγραφιώτης

μικρογραφία|δεξιά|200px|Ο ποταμός Αγραφιώτης στο ύψος του χωριού Βαρβαριάδα
μικρογραφία|δεξιά|200px|Η Πέτρινη γέφυρα του Μανώλη στον ποταμό Αγραφιώτη
Ο **Αγραφιώτης** είναι ποταμός που ρέει στον Νομό Ευρυτανίας. Ο ποταμός πήρε το όνομά του από τα βουνά Άγραφα και τον ομώνυμο οικισμό. Έχει μήκος 50 περίπου χιλιόμετρα και πηγάζει από τα Άγραφα, στα βόρεια του νομού (Βραγγιανά, και Τροβάτο), διασχίζει μία κοιλάδα με λιγοστές καλλιεργήσιμες εκτάσεις, πευκοδάση και δάση Ελάτης και μερικά πέτρινα γεφύρια, περνάει δυτικά από τα Άγραφα και στη συνέχεια από το Τριπόταμο, όπου και ενώνεται με τη λίμνη Κρεμαστών.

Μέχρι το 1967, πριν τη δημιουργία της λίμνης των Κρεμαστών, ο Αγραφιώτης ήταν κατά δύο χιλιόμετρα μεγαλύτερος και ενωνόταν με τους ποταμούς Αχελώο και Μέγδοβα.

Το τελευταίο πέτρινο παραδοσιακό γεφύρι του Αγραφιώτη, πριν την εκβολή του ποταμού στην λίμνη των Κρεμαστών, είναι εξαιρετικά όμορφο. Ονομάζεται γέφυρα του Μανώλη. Σύμφωνα με την τοπική παράδοση πήρε το όνομά του από τον πρωτομάστορα Μανώλη, ο οποίος καταγόταν από τη Δάφνη Ευρυτανίας. Η γέφυρα του Μανώλη κατασκευάστηκε το 1654 και είναι διατηρητέο μνημείο. Βυθίζεται εν μέρει κατά περιόδους, ανάλογα με τη στάθμη των υδάτων.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Στερεάς Ελλάδας
Κατηγορία:Περιφερειακή ενότητα Ευρυτανίας
Κατηγορία:Παραπόταμοι του Αχελώου
Πνυταγόρας

Ο **Πνυταγόρας** ήταν βασιλιάς της αρχαίας Σαλαμίνας στην Κύπρο από το 351 π.Χ. έως το 332 π.Χ.

Ανέβηκε στον θρόνο το 351 π.Χ. μετά από επανάσταση του λαού κατά των Περσών κατακτητών, διαδέχτηκε τον εξόριστο Ευαγόρα Β΄. Την εποχή που ανέβηκε στον θρόνο η Κύπρος ήταν φόρου υποτελείς στην Περσία και πλήρωνε φόρους. Η Περσία έστειλε στρατό για να καταστείλει την επανάσταση με αρχηγό τον εξόριστο Ευαγόρα Β΄, ο οποίος μετά την αποβίβασή του κινήθηκε κατά της Σαλαμίνας. Όταν οι υπόλοιπες πόλεις της Κύπρου δήλωσαν υποταγή,ο Πνυταγόρας για να αποφύγει τη σύγκρουση και σώσει το βασίλειο του συκοφάντησε τον Ευαγόρα στον Αρταξέρξη καταφέρνοντας να τον κάνει να πέσει σε δυσμένεια και να εγκαταλείψει την Κύπρο.

Όταν ο μέγας Αλέξανδρος έκανε την εκστρατεία του κατά της Περσικής αυτοκρατορίας, ο Πνυταγόρας μαζί με τους άλλους Κυπρίους βασιλείς έστειλαν βοήθεια και συμμετείχαν στην κατάληψη της Τύρου. Μάλιστα ο ίδιος ο Πνυταγόρας συμμετείχε στην επίθεση για την κατάληψη της και για να τον τιμήσει ο Αλέξανδρος του έδωσε την Ταμασό που είχε πλούσια μεταλλεία χαλκού.

Έκοψε νομίσματα με τις μορφές της Αθηνάς και της Αρτέμιδας. Τον διαδέχτηκε ο γιος του Νικοκρέων, τελευταίος βασιλιάς της Σαλαμίνας.

## Βιβλιογραφία
*Βάσσου Καραγιώργη, *Αρχαία Κύπρος*, Μορφωτικό ίδρυμα Εθνικής Τραπέζης, Αθήνα 1978

## Παραπομπές
**ἐπὶ δὲ τούτων κατὰ τὴν Κύπρον Σαλαμινίων πολιορκουμένων ὑπ᾽ Εὐαγόρου καὶ Φωκίωνος αἱ μὲν ἄλλαι πόλεις ἅπασαι τοῖς Πέρσαις ὑπετάγησαν, τῆς δὲ Σαλαμῖνος βασιλεύων Πνυταγόρας μόνος ὑπέμεινε τὴν πολιορκίαν. [2] ὁ δ᾽ Εὐαγόρας πατρῴαν ἀρχὴν τὴν Σαλαμινίων ἀνεκτᾶτο καὶ διὰ τοῦ βασιλέως τῶν Περσῶν τὴν κάθοδον εἰς τὴν βασιλείαν ἐποιεῖτο. μετὰ δὲ ταῦτα διαβληθέντος αὐτοῦ πρὸς Ἀρταξέρξην καὶ τοῦ βασιλέως βοηθοῦντος τῷ Πνυταγόρᾳ ὁ μὲν Εὐαγόρας ἀπογνοὺς τὴν κάθοδον καὶ περὶ τῶν ἐγκλημάτων ἀπολογησάμενος ἄλλης ἡγεμονίας ἠξιώθη κατὰ τὴν Ἀσίαν μείζονος. [3] κακῶς δὲ τὰ κατὰ τὴν ἀρχὴν διοικήσας ἔφυγε πάλιν εἰς Κύπρον καὶ συλληφθεὶς τιμωρίας ἠξιώθη. ὁ δὲ Πνυταγόρας ἑκουσίως ὑποταγεὶς τοῖς Πέρσαις τὸ λοιπὸν ἀδεῶς ἐβασίλευε τῆς Σαλαμῖνος. [4] *Διόδωρος Σικελιώτης Ιστορική Βιβλιοθήκη''

Κατηγορία:Βασιλείς της αρχαίας Σαλαμίνας Κύπρου
Κατηγορία:Βασιλείς της αρχαίας Ταμασσού
Νικοκλής ο Σαλαμίνιος

Ο **Νικοκλής** ήταν βασιλιάς της αρχαίας Σαλαμίνας στην Κύπρο από το 374 π.Χ. έως το 361 π.Χ.

Ήταν γιος του Ευαγόρα Α΄ και ανέβηκε στον θρόνο το 374 π.Χ. αμέσως μετά τη δολοφονία του πατέρα του και του αδελφού του Πνυταγόρα. Έκανε σπάταλη και ακόλαστη ζωή σε μια περίοδο μάλιστα που στην Κύπρο γίνονταν συνέχεια επαναστάσεις κατά της περσικής κατοχής και τα δημόσια ταμεία ήταν άδεια.

Πέθανε το 361 π.Χ. φυλακισμένος και τον διαδέχθηκε ο Ευαγόρας Β΄, αδελφός ή γιος του.

## Πηγές
* Βάσσου Καραγιώργη: *Αρχαία Κύπρος*, Μορφωτικό ίδρυμα Εθνικής Τραπέζης, Αθήνα 1978
*Ισοκράτης Νικόκλης ή Κύπριοι

Κατηγορία:Βασιλείς της αρχαίας Σαλαμίνας Κύπρου
Δήμος Ποταμιάς

:
Με το όνομα **Δήμος Ποταμιάς** υπάρχουν δύο δήμοι της Ελλάδας:

* Ο Δήμος Ποταμιάς του νομού Ευρυτανίας.
* Ο Δήμος Ποταμιάς του νομού Λάρισας.

Κατηγορία:Αποσαφηνίσεις ελληνικών τοπωνυμίων
Μεγαλογράμματοι κώδικες της Καινής Διαθήκης

[thumb|right|220px|[Σιναϊτικός Κώδικας, Λουκάς 11, 2]] 
Οι **Μεγαλογράμματοι κώδικες της Καινής Διαθήκης** είναι συλλογή από χειρόγραφα του 3ου μέχρι του 10ου αιώνα. Είναι γραμμένα σε περγαμηνές αντί για το υλικό της εποχής εκείνης που ήταν ο πάπυρος. Διασώζονται 322 χειρόγραφα, τα περισσότερα αποσπάσματα.

## Πηγές
* Kurt Aland and Barbara Aland. *The Text of the New Testament: An Introduction to the Critical Editions and to the Theory and Practice of Modern Textual Criticism*. Grand Rapids, Michigan, 1995.
* Aland, Kurt, M. Welte, B. Köster and K. Junack. *Kurzgefasste Liste der griechischen Handschriften des Neuen Testaments*. Berlin, New York: Walter de Gruyter, 1994.



## Εξωτερικοί σύνδεσμοι
* A Table of Greek Manuscripts 
* Greek Codices of the Bible
* Majuscule Edition - Summary of Manuscripts 
* New Testament Greek MSS ordered by century (Compiled by Maurice Robinson)
* Greek Manuscript Quick Reference - The Life Foundations Nexus 

## Σχετικά κύρια άρθρα
* Μικρογράμματοι κώδικες της Καινής Διαθήκης
* Κυριότεροι Κώδικες των Χριστιανικών Ελληνικών Γραφών
* Καινή Διαθήκη

Κατηγορία:Χειρόγραφα της Αγίας Γραφής
Κατηγορία:Καινή Διαθήκη